Lolland-Falsters Stifts-Tidende, 1846-07-09
Nakskov, den 6te Juli. J Søndags Eftermiddags omtrent Kl. 6, paa en Tid, da der næsten ingen Folk vare at see her ved Havnen, legede nogle Smaapiger i Nærheden af Bolværket. En iblandt disse, et Barn paa 3 Aar, fik det Jndfald at kige ned i Vandet, men tabte Balancen og styrtede hovedkulds ud. Til Lykke var en Dreng paa 11 Aar, Ferdinand Richter, en Søn af Bagermester Richter her i Byen, i Nærheden. Han seer Barnet falde ud, løber øieblikkelig til, kryber ned paa Bolværkets nederste Bjælke og forsøger at naae det med Haanden; men Strømmen har alt ført det forlangt bort, det er ham umuligt at naae det uden selv at kaste sig i Vandet. Han betænker sig ikke, kaster sin Trøie, styrter sig med de øvrige Klæder paa i Vandet, og har ogsaa den Glæde, idet han holder Barnet oppe med den ene Arm, og svømmer med den anden, at bring det uskadt til Bolværket, hvor en tililende Tømmermand tager imod det. Efterat have overleveret det forskrækkede og gjennemblødte Barn til de glade Forældre, iler han først selv hjem for at skifte Klæder. Vi henlede Opmærksomheden paa denne Handling, fordi den synes at vække gode Forhaabninger om et saa ungt Barn, Nykjøbing, den 9de Juli. Ved Lollands Landboforenings Møde i Mariebo den 4de de foretoges følgende Sager: a) Protocollen fra forrige Møde oplæstes, og Formanden afgav Beretning om, hvad der siden sidste Møde i Foreningens Anliggender var passeret, b) Det høikongelige Reseript med Hensyn til Foreningens fremtidige Virksomhed oplæstes for Foreningen. c) Secretairen aflagde Regnskab for forrige Aars Vedkommende, efter at dette forud var revideret og befundet rigtigt, d) Paa derom af Formanden gjort Henstilling, blev det paa Grund af ovenanførte høikongelige Rescripts Jndhold, der gjør det umuligt for Foreningen at virke overeensstemmende med det i dens Love fastsatte Formaal, med stor Majoritetet besluttet, at Foreningen burde opløses. e) Med Hensyn til Foreningens Pengebeholdning besluttedes eenstemmigt, at denne, efter at de siden sidste Regnskabs Aflæggelse faldne Udgivter deraf vare udredte, bliver at stille til den i sin Tid valgte Bestyrelses Disposition til den paatænkte Agerdyrkningsskoles Oprettelse heri Stiftet. Derefter hævedes Mødet. Efter at Foreningen var opløst, besluttede en Deel af de tilstedeværende Medlemmer at indgive en Adresse til hans Majestæt Kongen, hvori de udtalte deres hjerteligste og varmeste Tak fordi Hs. Majestæt allernaadigst har behaget at ophæve Cancelli-Circulairet af 8de Novbr. f. A.; men ved Siden deraf deres Beklagelse og Sorg, fordi der ved allerhøieste Rescript af 12te Juni d. A. er sat saa snævre Grændser for Foreningens Virksomhed, at den som Følge deraf maatte ansee det for rettest at opløse sig. – Efter at Lollands Landboforening var ophævet bemeldte 4de Juli d. A. og stedet til Hvile, beretter Lollands-Posten" samlede en Deel af den opløste Forenings Medlemmer sig om dens havte Bestyrelse, og bevidnede denne sin hjerteligste Tak og Erkjendelse for den Omhu, hvormed den havde søgt at varetage det Almindeliges Vel og Bedste. Formanden, H. Olesen, tog deraf Anledning i korte og hjertelige Ord paa Bestyrelsens Vegne at bringe den opløste Forenings Medlemmer Bestyrelsens gjensidige Tak og Erkjendelse, og frembragte det Ønske, at man meer og meer maatte slutte sig til hinanden, for i Tiden at kunne nyde Frugten heraf. Derefter fremtraadte Foreningens Secretair, Skolelærer Henningsen, og holdt et Foredrag, hvori han anpriste den opløste Forenings Medlemmers Enighed, Frihed og Lighed, en Frihed som var begrundet i de borgerlige Love, en Lighed og Enighed, som var begrundet i Guds Ord og det menneskelige Hjertes allerhelligste Følelse, og henpegede isærdeleshed paa det Gode og den Kraft, der laae i Enighedens, Lighedens og Frihedens Arme, og sluttede med at anbefale Forsamlingen at efterligne deres Standsfæller i Danmarks andre Provindser, som ved Folkefeste i aaben Mark, under aaben Himmel, i hjertelige Ord og med varme Haandslag møde hinanden for at nyde en fælleds Høitids glæde. Forsamlingen fandt en saadan Folkefest særdeles ønskelig, hvorfor den øieblikkelig besluttede, hvert Aar at afholde en saadan her i Landet sidst i August eller først i Septbr. Til at ordne det Fornødne i denne Henseende udnævntes en Bestyrelse af fem Medlemmer, som skulde udsøge en passende Plads og arrangere Alt paa det Omhyggeligste, for at Festen kunde blive saa høitidelig som mulig. Til denne Bestyrelse udnævntes Gaardfæster H. Olesen i Sæddinge, Skolelærer og Kirkesanger Henningsen i Hillested, Gaardfæster C. Wiel i V. Carleby, Gaardmand P. Ludvig i V. Taars og Sognefoged C. Møs i Hillested. Bestyrelsen modtog Valget, men besluttede at udnævne 5 Medhjælpere til dette Foretagende."